
DISSERTATIO  MEDICA 

i 

INAUGURALIS, 

DE 

CATAMENIIS. 


In  naturam  causasque  fluxus  menstrui,  oculos 
philosophi  suos  a  temporibus  abhinc  admodum 
remotis  intenderunt ;  neque  tamen  earum  ratio 
plena  adhuc  usque  reddita  est.  Compaginem 
feminarum  universam,  circa  aetatem  puberem, 
quasdam  mutationes,  unde  corporis  organa  di¬ 
versa,  quae  praecipue  generationi  inserviunt,  ad 
munera  propria  peragenda  melius  aptantur, 
subire  bene  notum  est. 

Sub  idem  fere  tempus  quoque,  fluxus  humo¬ 
ris  cujusdam  sanguinei  instat,  cui,  ob  reditum 

post  spatia  temporis  menstrua  certum,  “  Men¬ 
ses”  seu  <e  Catamenia,”  Gallice  autem  “  Les 
Regles”  nomen  imponitur ;  qui  porro  ex  utero 
cuj usque  sanae,  quae  non  uterum  gestat,  donec 
ipsa  vetula  fiat,  intervallis  plerumque  sibi  pari¬ 
bus  effluere  pergit.  Fluxus  profecto  haud  absi¬ 
milis,  a  mulieribus  nonnullis,  inter  utero-gestatio- 
nem  editus  est ;  quando  tamen  res  se  ita,  femi¬ 
na  gravida  facta,  habet,  humorem  effluxurum 
vagina  praebet  a  Catameniis  sanioribus  facile  dis¬ 
cernendum  ;  et  raro  inter  lactationem  talis  fluor 
evenit,  nisi  ista  diutius  aequo  provecta  fuerit, 

t 

lacte  plerumque  simul  tenui  et  inhabili  facto. 

Inter  gentes  hominum  feminis,  hic  fluor  nus¬ 
quam  non  est;  cunctaque  animalia,  dum  sala¬ 
cia,  sive  ad  foetum  gignendum  apta  sunt,  humo¬ 
rem  mensibus  similem  natura,  vel  fortasse  pa¬ 
rem  usu  edunt :  hic  inter  plurima  mucosus  ex- 
tat,  sed  nonnullis  in  regionibus  calidis  sangui¬ 


neus  evadit. 

Graviditas  semper  huic  secretioni  moram 
facit.  JEtas  unde  menstrua  incipiunt,  pro  ra¬ 
tione  coeli,  puellaeque  constitutionis,  tempera¬ 


menti,  generisque  vivendi,  diversa  est.  Exem- 

pia  decantantur  fere  infantium,  et  vetularum, 
qua*  per  vaginam  humorem  quendam  pluribus 
temporibus  effudere ;  haec  vero  pro  effectibus 
secretionis  potius  morbosas  quam  naturalis  ha¬ 
bere  oportet.  Tanta  vi  caelum  in  hoc  fluxu 
educendo  pollere  constat,  ut  quo,  soli  calidiori 
regio  quaevis  subjacet,  eo  citius,  humorem  esse 
profluxurum,  eoque  citius  profluere  desiturum, 
perpetuum  haberi  possit.  Sub  caelo  tropico  puel¬ 
lulae  annos  octo,  novem,  vel  decem  natae  menses 
edere  incipiunt;  in  regionibus  autem  septen¬ 
trionalibus  profluvium  ad  annum  aetatis  vigesi¬ 
mum,  vel  Vigesimum  primum  se  prodere  mora¬ 
tur.  In  Britannia  idem  annos  decimum  quar-. 
tum  inter  et  decimum  octavum  effluere  inci¬ 
piens,  quadragesimum  inter  et  quinquagesimum, 
desinit. 

Mtate  pubere  virgo  conditionem  vitae  quasi 
novam  omnino  ingreditur.  Vultus  aspectu 
alacriori  accenditur,  vox  suaviora  sonat,  incessus 
quam  antea  elegantior,  motusque  omnes  ve¬ 
nustiores  fiunt.  Uterus  se  evolvere  incipit,  et 
sibi  brevi  formam  naturalem  induit.  Pelvis 
ampliatur,  mammae  cito  pullulant,  mensque 

ipsa  viribus  novis  instrui,  motusque  ferventiores 
et  insolitos  suscipere  incipit.  In  quibusdam, 
nulla  preeter  solitum  valetudo  menstrua  primo 
effluxura  statim  antecedit ;  secretioque  compa¬ 
gine  generali  parum  laborante,  recte  consistit ; 
in  pluribus,  e  contrario,  cruorem  revera  men¬ 
struum,  humor  serosus  et  albidus  praecedit.  In¬ 
dicia  graviora  leniorave  sanguinis  in  vasis  hy¬ 
pogastricis  aggesti,  veluti  dolor  lumbos  et  circa 
pelvim  infestans,  lassitudo  cum  sensu  artuum 
inferiorum  molesto,  capitis  aegritudo,  facies  eru¬ 
bescens,  aliaeque  generis  nervosi  et  hysterici  af¬ 
fectiones  premunt.  Mammae  magis  tenduntur, 
et  areola  utriusque  colore  fusciore  imbuitur ; 
pruritus  circa  labia  cum  micturitione  quadam 
instat.  H^ec  plerumque  sponte  abeunt,  postea 
tamen  graviora,  et  cum  dolore  haud  parvo,  pul¬ 
suque  celeri  et  valido,  reditura ;  donec  primo 
serum  sanguinolentum  elabatur,  deinde  eruor 
sincerior  citius  tardiusve  e  vulva  effundatur. 
Effusione  progrediente,  dolor  paulatim  levatur  ; 
inflammationis  circa  uterum  indicia,  prout  hu¬ 
morum  ad  illud  organon  versus  derivatio  mi¬ 
nuitur,  decedunt;  pulsus  minus  vehementer 

micat,  humorque  serosus  cruorem  effusum  ex¬ 
cipit.  Debilitatis  signa,  oculo  simul  quasi  ex¬ 
cavato,  atque  circulo  livido  ambito,  jam  subeunt. 
Primae  effusioni  fere  succedit  plurium  mensium 
intervallum,  quod  denique  paulatim  ad  spatium 
mensis  solaris  redigitur ;  adeo  ut  feminee  vale¬ 
tudine  integra  utenti,  menstrua,  per  complures 
deinceps  annos,  die  mensis  eodem,  usque  redire 
possint. 

Copia  humoris  eliminati  feminis  diversis, 
neque  raro  iisdem,  temporibus  diversis,  variat ; 
saepissime  vero  uncias  a  quatuor  .ad  octo,  in 
regionibus  calidis  a  duodecim  ad  sexdecim,  in 
frigidis  ab  una  ad  tres,  praestat.  Diuturnitas 
profluvii  cuj usque  pro  coelo  diverso,  moribus¬ 
que  feminae  discrepat ;  raro  tamen  ante  diem 
tertium  finitur,  aut  post  octavum  perstat.  Hic 
fluor,  sine  causa  morbosa  finitus,  signum  extat 
unicum,  unde  mulieres  se  concepisse  pro  certo 
norunt. 

Senectute  adventante,  menses  fluere  desi¬ 
nunt  :  tempus  autem  accuratum  quo  hoc  acci¬ 
dit,  prout  isti  serius  vel  citius  primo  inceperint, 
deducendum  est.  Anno  aetatis  circiter  qua- 

dragesimo,  paulo  fortasse  ante  vel  post,  Catame- 
nia  ab  intervallis  regularibus  aberrant;  et  ante 
annum  quinquagesimum  profluvia  erumpunt 
solito  magis  copiosa,  quas  intervalla  pari  modo 
longiora  subsequuntur;  jam  nunc  plerumque 
ad  terminum  ultimum  proveniunt,  et  simul 
sterilitas  senilis  subsequitur.  In  illis  si  quibus 
anno  circiter  decimo  aut  duodecimo  primo  in¬ 
stiterunt,  menses  haud  raro  ante  quadragesi¬ 
mum  finiuntur;  sin  autem  non  ante  annum 
decimum  sextum,  vel  decimum  octavum  in 
conspectum  provenere,  post  annum  quinqua¬ 
gesimum  perstare  possunt.  In  insulis  Britan¬ 
nicis  tempus  desinendi  plerumque  annis  quad¬ 
ragesimo  quarto  et  quadragesimo  octavo  inter¬ 
cedit.  Hac  lege  de  mensium  diuturnitate  lata, 
prolem  gignendi  facultas  vitee  parti  valentissi- 
mae  solum,  cunctis  orbis  terrarum  regionibus 
contingit. 

Hujus  humoris  qualitates  manifestae  dotes 
sanguinis  veri  tantum  referunt,  ut  inter  pluri¬ 
mos  sanguis  haberi  et  appellari  soleat.  Hoc 
autem  inter  humores  illos  insigniter  distat,  ca- 
tamenia  scilicet,  quippe  quae  fibrinam  habeant 

nullam,  cogi  nequire.  Coagula  profecto  non- 
nunquam  videntur,  haec  autem  menstrua  mal& 
sana  indicare  aestimantur,  quoniam  siquando 
secretio  aegre  et  cum  dolore  absolvitur,  conspi¬ 
cienda  occurrunt.  In  aliis  humor  elabens  insig¬ 
niter  olet,  in  aliis  odore  caret. 

Mutatio  qualii  uterus,  catameniis  urgentibus, 
subit,  facie  ejus  mucosa  molliore  facta,  maculas¬ 
que  sanguineas  cum  foraminulis  frequentibus 
ostentante,  satis  argumenti,  quare  secretionem 
ab  eo  organo  peragi  credamus,  extare  videtur. 
Cruor  menstruus  in  utero  repertus,  atque  fluxus 
ejusdem  repressus  ob  hujus  conditiones  nonnul¬ 
las  morbosas,  et  graviditatem,  opinionem  illam 
praeterea  comprobant;  at  veram  esse  omnino, 
ab  exemplis  prolapsAs  uteri  pro  certo  ponitur. 

Conjecturae  diversae,  quae  hujus  functionis 
rationem  redderent,  subinde  prolatae  sunt ;  ne¬ 
que  singulis  profecto  sui  auctores  defuere. 
Nonnulli  eam  fermento  cuidam  partium  ista¬ 
rum  vasorum  motum  intestinum  cienti  tribu¬ 
erunt;  qui  huic  opinioni  faveant,  hodie  nulli  in¬ 
veniuntur.  Alii  porro  eam  Lunae  potestati  re- 

jecerunt,  quia,  nimirum  tempora  menstrua  et 
lunaria  a  se  invicem  haud  ita  multum  abhor¬ 
rent  ;  sat  vero  rationis  est,  cur  haec  sententia 
abjiciatur,  si,  nullum  esse  mensis  diem  quin 
plures  menses  edere  incipiant  vel  desinant,  in 
memoriam  revocetur. 

Plethora  quoque  generalis  quasi  causa  prola¬ 
ta  est.  Sed  jacturam  sanguinis  e  brachio,  par- 
teve  corporis  aliaquavis,  mensibus  vel  instanti¬ 
bus  vel  etiam  fluentibus,  eorum  copiae  bis  vel 
amplius  adaequatur,  neque  catameniis  adventu¬ 
ris  officere,  neque  eadem  jam  elabentia  sistere, 
bene  constat ;  et  in  morbis  obstructione  ortis, 
plus  levaminis  a  paucis  guttulis  utero  ipso  ex¬ 
pressis,  quam  a  copia  decies  ampliori  aliunde 
corporis  educta  percipitur.  Huic  commento 
porro  objiciendum  putetur,  quod  debiles  et  ex¬ 
haustas  saepe,  quam  validae  et  robustae,  quarum 
vasa  plus  sanguinis  evidenter  vehunt,  cruorem 
menstruum  copiosius  effundant ;  quinetiam,  un¬ 
cias  sanguinis  quinque  vel  sex,  (copiam  scilicet 
plerumque  effusam)  ad  vasa  omnia  nimis  dis¬ 
tenta  exoneranda  sufficere  admodum  absimile 
est ;  precipue  quoniam  dies  tres  vel  quatuor 

antequam  hasc  copia  exigua  effluxerit,  absu¬ 
muntur. 

Sententia,  quas  menstrua  congestioni  seu  dis¬ 
tensioni  locali  arteriarum  uteri  rejicit,  primb  a 
Doctore  Simson  in  medium  probata  fuit,  et  a 
plurimis  Physiologis  nominis  haud  parvi  adhi¬ 
bita  est ;  inter  alios  ab  illo  Culleno  celeberrimo, 
qui  talia  habet.*  44  I  suppose  then,  that  in  con- 
44  sequence  of  the  gradual  evolution  of  the  sys- 
44  tem  at  a  certain  period  of  life,  the  vessels  of  the 
44  uterus  are  dilated  and  filled ;  and  that  by  this 
44  congestion  these  vessels  are  stimulated  to  a 
44  stronger  action,  by  which  their  extremities  are 
‘4  forced  open  and  pour  out  blood.  According  to 
44  this  idea  it  will  appear,  that  I  suppose  the  men- 
44  strual  discharge  to  be  upon  the  footing  of  an 
44  active  hemorrhage,  which  by  the  laws  of  the 
44  economy  is  disposed  to  return  after  a  certain 
44  interval,  and  which  after  some  repetition  may, 
44  by  the  power  of  habit,  be  determined  to  return 
44  at  regular  periods.”  Qui  hanc  opinionem  tu- 

tL fil XLtLtLi\i ' '■k£tr\  ‘v ,•  U  14. 4-4J  fTjffa  »  f  ^ j 

*  Vide  Cullen’s  Mat.  Med.  vol.  ii.  ad  p.  587. 

entur,  argumenta,  qualia  infra  sunt,  adhibent. 
Copiam,  scilicet,  sanguinis  pro  rata  parte  mino¬ 
rem  aetate  pubere  ad  artus  inferiores  deferri ; 
quippe  qui  formam  suam  et  molem  idoneam 
jam  adepti  sunt ;  vasa  enim  partium  istarum 
jam  rigidiora  facta  distensionem  ulteriorem 
haud  ita  facile  patiuntur.  Venas  juniorum 
tunicis  crassioribus  et  firmioribus  instrui,  et  in 
utero  valvulis  carere ;  nullam  igitur  compaginis 
universae  esse  ubi  congestio  facilius  accidere 
possit ;  uterumque  recens  evolutum  fluidis  im- 
prementibus  jam  facilius  cedere.  Dolor  lum¬ 
bos  regionemque  uterinam  infestans  item  ut  al¬ 
terum  Plethorae  localis  argumentum  adduci¬ 
tur.  Contra  haec  argumenta  dicitur,  bene  no¬ 
tum  esse,  Catamenia  accedere,  et  temporibus 
idoneis  fluere  perstare,  aliquamdiu  antequam 
incrementum  artuum  inferiorum  perfectum  fu¬ 
erit  ;  doloremque  lumbos  regionemque  uterinam 
infestantem  saepe  sponte  decedere,  etiamsi  nihil 
vasis  uterinis  effluxerit. 

Catamenia  secretum  humorem  esse,  ut  hodie 

opinio  latissime  accepta,  ita  maxime  verisimilis 

videtur.  Structura  uteri  glandularum  fabricam 

refert,  et  aspectus  dotesque  humoris  menstrui  a 
sanguine  mero  militum  discrepat.  Doctor 
Denman  quoddam  insigne  in  hoc  processu 
annotavit,  actioni  vasorum  uteri  secernenti  haud 
dubio  referendum,  eliminationem,  scilicet,  rei 
membranosas  cavi  uteri  figuram  retinentis,  et 
membranas  deciduae  simillimae.  Hanc  a  nuptis 
innuptisque  pariter  editam  reperit,  et  ubi  non 
fieri  potest,  quin  sine  coitu  fabricata  fuisset. 

Postremb,  summa  scientia  de  hac  re  totius 
talis  esse  videtur ;  Catamenia  secerni,  sed  qua 
machinatione  secretio  efficiatur,  nos  nihil  am¬ 
plius  quam  de  ceteris  secretionibus,  novisse. 
Processum  illum,  quippe  qui  vice  sua  inter  ac¬ 
tiones  uteri  sanas  fungatur,  ad  illud  organon,  ut 
foetum  suscipiat  aptum  praestandum  necessarium 
esse  liquet. 

Quoniam  salus  incolumitasque  feminarum, 
reditu  fluxus  regulari,  tum  quod  ad  frequen¬ 
tiam,  tum  quod  ad  humoris  ipsius  copiam  at¬ 
tinet,  magna  ex  parte,  inniti  videntur ;  eum 
languentem  promovere,  ex  toto  cohibitum  res¬ 
tituere,  et  eundem  vel  saepius  vel  copiosius 
aequo  effluentem  compescere  oportet.  Quando 

supprimitur.  Natura  ut  exitum  quemlibet  ei 
aperiat,  conatur.  His  conaminibus,  si  defici¬ 
ant,  morbi  pulmonum,  affectiones  spasmo¬ 
dicas,  hysteria,  epilepsia,  mania,  apoplexia, 
hoc  vitium  denique  vel  illud,  pro  habitu 
generali  et  indole  aegrae,  supervenire  queant. 
Menses  obstructi  in  duas  species  redigantur: 
ubi  fluxus  ad  initium  cohibetur,  Chlorosis,  ubi 
vero,  postquam  inceperit  supprimitur  Ame¬ 
norrhoea  appellatur.  Causae  quas  suppressio 
mensium  agnoscit,  suum  effectum,  constric¬ 
tionem  vasis  extremis  inducendo,  praestare  vi¬ 
dentur;  hujusmodi  sunt  frigus,  pathemata 
mentis  deprimentia,  vita  otiosa  et  deses  &c. 
Quicquid  ad  robur  universi  corporis  minuen¬ 
dum,  aut  ad  organa  concoctioni  inservientia 
turbanda  confert,  tempore  quo  menses  incipi¬ 
unt,  indolem  chloroticam  arcessere  valet.  Haec 
quoque  nonnunquam  aliorum  morborum  symp¬ 
toma  adest.  In  prima  specie  signa  sunt  lan¬ 
guor  et  lassitudo  generalis,  cordis  palpitationes, 
dolores  dorsi,  lumborum  et  coxarum,  malacia, 
flatulentia,  aliaque  dyspepsiae  indicia.  Morbo 
progrediente,  labra  colorem  suum  venustum 

amittunt,  facies  quodammodo  flavescit,  in  te¬ 
lam  cellulosam  palpebrarum,  quae  mane  tu¬ 
midae  atque  lividae  apparent,  demum  corporis 
totius  serum  illabitur.  Pedes  sub  vesperem 
praecipue  oedemate  tument,  spiritus  exercita¬ 
tione  levi  quamvis  festinatur,  pulsus  celer  et  ex¬ 
ilis  est. 

In  hoc  malo  curando,  primum,  ut  robur  com¬ 
paginis  generalis,  victu  nutriente,  exercitatione 
regulari,  (cura  adhibita  ne  fatigatio  inducatur) 
et  comitibus  jucundis,  augeatur  elaborandum 
est;  hoc  consilium  quoque  adjuvabunt  medi¬ 
camenta  aloetica  leniter  aperientia  cum  myrrha 
et  amaris ;  tonica  regulariter  sumenda,  preser- 
tim  praeparata  ferri ;  ante  haec  autem  medica¬ 
mina,  ut  ventriculus  ab  acore  purgetur,  emeti- 

cum  exhibere  opectebit^Mot  vmhio-j  sbmduiJ 

Deinde  ut  actionem  vasorum  uteri,  saltando, 
ambulando,  pediluvio,  semicupio,  calore  per  va- 
porem  aut  fomenta  regioni  uterinae  admoto, 
aura  electrica,  et  catharticis  iis  praesertim  quae 

O  *  tO 

rectum  maxime  afficiunt,  veluti  aloe  et  scam- 
monio,  suscitemus,  conandum  est. 

fwisoit  i 

Species  altera,  Amenorrhoea,  scilicet,  a  laute 
vivendo,  vita  simul  otiosi  acta,  saepe  oritur ; 
cui  quidem  exercitatio  regularis,  victus  tenuis, 
cum  modicis  sanguinis  detractionibus  et  salinis 
purgantibus,  idonea  remedia  invenientur.  Haec 
autem  mulieribus  habitus  diversissimi  a  frigore 
corpori  repente  admoto  &c.,  accidere  potest. 
Rebus  se  ita  habentibus,  mitia  purgantia,  va¬ 
por  aquae  calidae  partibus  generationi  inservien¬ 
tibus  advectus,  fomenta  hypogastrio  apposita, 
balneum  calidum,  frictio,  diseta  nutriens,  tonica, 
et  emmenagoga  proderunt. 

Mensium  fluxus  molestus,  sive  Dysmenor¬ 
rhoea,  ab  actione  debili,  vel  constrictione  vaso¬ 
rum  uteri,  oriri  putatur,  doloribus  saevis  dorsi 
et  lumborum,  et  saepe  eliminatione  membranae 
deciduam,  ut  supra  notatur,  referentis,  comi¬ 
tantibus.  Hic  semicupium  et  opium  remedia 
manifesta  sunt.  Dr  Thomas  extractum  stramo- 
nii  per  doses  semi-grani  saepe  profecturum  esse 
dicit,  quando  narcotica  et  anodyna  cetera  spem 
fefellerunt.  Dr  Dewees,  Philadelphiensis  se 
tincturam  Guaiaci,  ad  uterum  stimulandum,  ut 
membrana  decidua  ejiciatur,  utque  ejus  forma- 

tioni  futurae  obveniatur,  plurimum  valere,  re- 
perisse  dicit. 

Mensium  profluvium  ingens,  sive  Menorrha¬ 
gia  ex  utra  vis  conditionum  valetudinis  quam 
maxime  diversarum  ortum  suum  ducere  potest ; 
plethora  scilicet,  ex  altera  parte,  cum  actione 
arteriarum  insolita,  vel,  ex  altera,  debilitate 
generali.  Causae  excitantes  sunt  venus  immo¬ 
dici,  vel  menstruis  fluentibus,  culta ;  corporis 
exercitatio  nimia,  medicamenta  acriter  purgan¬ 
tia,  ictus  abdomini  illati,  frigus  cum  humidi- 
tate  pedibus  admotum,  partus  frequens  et  diffi¬ 
cilis,  laesionesque  uteri  organicae. 

Siquando  hoc  vitium  ex  plethora  nascitur, 
rigores  plerumque  antecedunt,  doloresque  ca¬ 
pitis  et  lumborum,  sitis,  facies  rubore  suffusa, 
pulsus  validus,  durus ;  si  res  se  ita  habent, 
venaesectio,  purgantia  salina  portionibus  parvis 
et  repetitis,  refrigerantia,  victus  tenuis,  astrin¬ 
gentia  vaginae  perpetuo  admota,  et  in  lecto  de¬ 
cubitus  remedia  idonea  invenientur.  Postquam 
febris  symptomata  subacta  fuerint,  ad  astrin¬ 
gentia  interni  adhibenda,  veluti  Sulph:  Alum: 
et  Potassae,  Kino,  Acetat:  Plumbi  &c.  confu¬ 
gere  licet.  Opium  cum  refrigerantibus  com 

positum,  siquando  dolores  spasmodici  uterum 
corripiunt,  adhibendum  est  Digitalis  cum  be¬ 
neficio  usurpari  dicitur,  si  sat  rationis  est,  cur 
actionem  vasorum  uteri  auctam  subesse  creda¬ 
mus. 

Quotiescunque  menorrhagia  e  causis  istis 
nascitur,  qua*  debilitatem  generalem  inducunt, 
pulsus  exilis  est  et  debilis,  facies  pallescit,  spiri¬ 
tus  acceleratur,  aspectusque  leucophlegmaticus 
generalis  adest.  Hic  sedantia  et  astringentia, 
postea  tonica  et  stimulantia  remedia  usurpanda 
sunt.  .Lavatio  frigida,  equitatio,  et  diaeta  nu¬ 
triens  cum  vino  ad  sanitatem  perfectam  resti¬ 
tuendam  conducunt.  Ubi  debilitas  magna  lo¬ 
calis  vasorum  uteri  subest,  qua?  per  constitu¬ 
tionem  affici  nequit,  quodvis  astringens  in  ca¬ 
vum  uteri  injectum  idoneum  erit. 

Menorrhagia  laesionibus  uteri  organicis  orta, 
plerumque  immedicabilis  est ;  ad  ea  igitur  tan¬ 
tummodo,  quae  morbum  insanabilem  saltem 
mitigant,  veluti  Opium,  Extractum  Conii  et 
Hyosciamum,  confugere  valemus. 


FINIS. 


